
O Συνοικιακός Κομποστοποιητής RE:THINK είναι ένας ξύλινος κομποστοποιητής, χωρητικότητας ενός κυβικού οργανικής ουσίας, φτιαγμένος από ξύλο και με σκοπό να αποτελέσει ένα εργαλείο αστικού εξοπλισμού, όπου συλλογικά οι κάτοικοι μπορούν να κομποστοποιήσουν τα οργανικά τους υπολείμματα επιτόπια, να επιμελούνται οι ίδιοι τον κομποστοποιητή τους και παίρνουν δωρεάν πίσω το κομπόστ, που οι ίδιοι παράγουν.

Με αυτόν τον τρόπο δίνεται η δυνατότητα στο ανάδοχο φορέα, σύλλογο ή ομάδα πολιτών και σε συνεργασία με την RE:THINK ΚΟΙΝΣΕΠ να δημιουργηθεί σταδιακά Δίκτυο Συνοικιακής Κομποστοποίησης, όπου οι κάτοικοι μιας περιοχής μπορούν να μάθουν να αυτοδιαχειρίζονται τα οργανικά τους υπολείμματα, χωρίς περιττά κόστη .

Γιατί να κάνουμε συνοικιακή κομποστοποίηση?
α. Μειώνουμε σε σημαντικό βαθμό τον όγκο των οργανικών απορριμμάτων της γειτονιάς μας, συμβάλλοντας και ανταποδοτικά στην μείωση των δημοτικών τελών της πόλης μας.
β. Έχουμε πρόσβαση σε δωρεάν πλούσιο compost, για τις ανάγκες των σπιτιών μας αλλά και της γειτονιάς μας
γ. Μαθαίνουμε να αυτοδιαχειρίζομαστε τα σκουπίδια μας και εκπαιδευόμαστε στη σωστή διαδικασία της κομποστοποίησης, μειώνοντας έτσι το περιβαλλοντικό μας αποτύπωμα.
δ. Αποκτούμε βιωματικά όσο το δυνατό πιο ολοκληρωμένη άποψη για την ορθή διαχείριση των απορριμμάτων προς όφελος του κοινωνικού συνόλου.

